கோவாவின் சுற்றுலா பொதுவாக கடற்கரை பகுதிகளை மையமாகக் கொண்டு செயல்படுகிறது. இங்கு உள்நாட்டு சுற்றுலா செயல்பாடுகள் குறைந்து காணப்படுகிறது. 2004 இல் 2 மில்லியனுக்கும் அதிகமான சுற்றுலா பயணிகள் கோவாவிற்கு வருகை புரிந்துள்ளனர். அவர்களில் 400,000 பேர் அயல்நாட்டினர். உருசியாவில் இருந்து அதிக சுற்றுலா பயணிகள் கோவாவிற்கு வருகை புரிந்துள்ளனர் . உருசியாவையடுத்து பிரிட்டனில் இருந்து அதிக சுற்றுலா பயணிகள் கோவாவிற்கு வருகை புரிந்துள்ளனர்.

கோவாவின் கடற்கரைகளை வட கோவா மற்றும் தென் கோவா என பிரிக்கலாம். வட கோவாவின் முக்கிய கடற்கறைகள் : கலங்குட் கடற்கரை, கண்டோலிம் கடற்கரை, பாகா கடற்கரை ஆகும்.தெற்கு கோவாவில் அமைந்துள்ள கோல்வா கடற்கரையானது வெண்மணல் கடற்கரை என்றும் அழைக்கப்படுகிறது.

கோவாவின் கடற்கரைப்பகுதிகளில் அதிகமாக தரிசு நிலங்கள் காணப்படுகின்றன. இவற்றை "கஜான்" என்று அழைக்கிறார்கள். இவற்றில் சாகுபடி செய்வதின்மூலம் வெளிநாட்டினரின் வருகையை பெருக்கும் நடவடிக்கையில் அரசு முன்வந்துள்ளது. 

இவற்றையும் பார்க்கவும்
மக்கள் தொகையியல்
சுற்றுலா
அரசு மற்றும் அரசியல்